polyglot-tagger/wikipedia-language-snippets-filtered huggingface dataset:
ལུས་མེད་རྡོ་རྗེའི་ལོ་ཉི་ཤུ་རྩ་བརྒྱད་རིང་ཆོས་སྲིད་ལུགས་གཉིས་ཀྱི་བདག་རྐྱེན་མཛད། དགུང་གྲངས་དྲུག་ཅུ་རེ་དྲུག་བཞེས་པ་རབ་བྱུང་ལྔ་པའི་ཆུ་འབྲུག་སྤྱི་ལོ༡༢༩༢ལོར་གཤེགས། ཁྲི་འཛིན་གསུམ་པ། རིགས་དབོན་བྱང་ཆུབ་གཞོན་ནུ་ཡིན་ཏེ། རབ་བྱུང་བཞི་པའི་ཤིང་སྟག་སྤྱི་ལོ ༡༢༥༤ལོར་ཀྱེ་ལ་ཁར་འཁྲུངས། གསེར་གདུང་ཆེན་མོའི་གཡོན་ངོས་སུ་གདུང་འབུམ་དང་། __
འབྲོང་དཔོན་རྒྱལ་པོས་བརྩམས་པའི《ལྡོང་འབྲོང་པའི་དེབ་ཐེར་སྨུག་པོ》ཤོག་ངོས༩༦པའི་ཡིག་ཕྲེང༧པར་གསལ།
ལྷ་ཁང་འབུམ་ཆུང་བྱ་བ་སུམ་རྩེགས་ཅན། ཐུབ་པའི་གསེར་སྐུ་ཆེན་མོ་སོགས་བཞེངས། ལྡན་མ་འཇམ་ཚུལ་གྱིས བྱང་ཆུབ་གཞོན་ནུས་སྤྱི་ལོ༡༡༩༢རབ་མདའ་ཆུ་འབྲུག་ལ། གསེར་གདུང་
ཆེན་མོའི་གཡོན་ངོས་སུ་ལྷ་ཁང་འབུམ་ཆུང་བྱ་བ་སུམ་བརྩེགས་ཅན། ཐུབ་པའི་གསེར་སྐུ་ཆེན་མོ་སོགས་སྐུ་གསུང་ཐུགས་ཀྱི་རྟེན་མཆོད་བསམ་ལས་འདས་པ་བཞེངས་ཞེས་ལོ་ཚིགས་གཟི་བརྗིད་ཅན་ཞིག་དང་། ལོ་ཁམས་སྙན་མོ་ཞིག་འོལ་ཚོད་ཀྱིས་བཙན་བསྒྲིགས་བྱས་འདུག ལོ་ཚིགས་དེའི་དབང་དུ་བྱས་ན་བྱང་ཆུབ་གཞོན་ནུ་མ་འཁྲུངས་སྔོན་གྱི་རབ་བྱུང་གསུམ་པའི་སྐོར་ཡིན་ལ། དེ་ལྟར་ན་རབ་མདའ་ཆུ་འབྲུག་ཞེས་པ་དེའང་ནོར་ཏེ། ༡༡༩༢ཀྱི་དབང་དུ་བྱས་ན་རབ་མདའ་ཆུ་འབྲུག་མ་ཡིན་པར་ཡོངས་འཛིན་ཞེས་པ་ཆུ་ཕོ་བྱི་བའི་ལོ་ཡིན་ནོ། །
གང་ལྟར་ལོ་རྒྱུས་སྨྲ་བ་པོའི་ཐུགས་ཉམས་མ་བཞག་པའམ། ཡང་ན་འོལ་ཚོད་དུ་བྲིས་པ་གང་ཡིན་ཆ་མ་འཚལ་ནའང་ལོ་ཚིགས་དེ་ནི་ནོར་བ་རྔམས་པོ་ཆེ་ཞིག་སྟེ། བྱང་ཆུབ་གཞོན་ནུ་རབ་བྱུང་བཞི་པའི་ཤིང་སྟག་སྤྱི་ལོ༡༢༥༤ལོར་འཁྲུངས་པ་ལོ་རྒྱུས་ཀུན་ལས་ཡོངས་གྲགས་ཡིན་པས་གོང་གི་ལོ་ཚིག་དེ་འཇུག་སའི་གནས་མེད་དོ། །
ལུས་མེད་རྡོ་རྗེ་གཤེགས་རྗེས་ལྷ་ཆེན་ཚུལ་ཁྲིམས་སེང་གེ་གཙོར་བྱས་པའི་རས་ཚང་སྒོམ་སྡེའི་
མི་སྡེ་ཐུན་མོང་ནས། རབ་བྱུང་བཞི་པའི་ཆུ་སྦྲུལ་སྤྱི་ལོ་༡༢༩༣དགུང་གྲངས་བཞི་བཅུ་ཐོག་སྐུ་འབུམ་གྱི་ཆོས་སྲིད་ལུགས་གཉིས་ཀྱི་བདག་པོར་མངའ་གསོལ། ལོ་གཅིག་ལྷག་མ་འཁོར་བར་ནང་ཁུལ་
ཀན་སུའུ་མི་རིགས་དཔེ་སྐྲུན་ཁང་ནས་དཔར་བའི《ཁམས་སྟོད་ལོ་རྒྱུས་ཐོར་བསྡུས》ཀྱི་ཤོག་ངོས༤༧པར་གསལ།
ནས་ཕྲག་དོག་གི་རྣམ་པ་བྱུང་བའི་རྐྱེན་གྱིས་རབ་བྱུང་བཞི་པའི་ཤིང་རྟ་སྤྱི་ལོ༡༢༩༤ལོར་ཚང་མང་གསར་པ་ཞིག་བྱ་དགོས་གསུངས་ནས། ཟུར་དུ་ཕོ་བྲང་གསར་པ་ཞིག་བརྩིགས་ཏེ་དེར་བཞུགས་པས་རྩ་བའི་གདན་ས་ནང་ཡ་གཉིས་སུ་གྱེས། བྱང་ཆུབ་གཞོན་ནུ་ཚང་གསར་པའི་ཁྲི་འཛིན་མཛད། ཚང་གསར་པའི་མཚན་དོན་ཐོག་མའང་དེ་ནས་བྱུང་བ་ཡིན།
ཚང་གསར་ཅེས་པའི་ཐ་སྙད་འདིའི་འབྱུང་ཁུངས་ལྷ་སྒྲུང་དང་བཤད་རྒྱུན་གཞན་ལ་གཏུགས་ནས“ཚངས་གསར” དང་“ཚང་སར”སོགས་འབྲི་མཁན་མང་པོ་འདུག་ཀྱང་། དེ་ཚོ་ལྷ་སྒྲུང་གི་ཤས་ཆེ་ཞིང་། གཞི་འཛིན་ས་མེད་པའི་རང་འདོད་ཀྱིས་ཕྱོགས་ཞེན་འཐེན་ཁྱེར་ཙམ་དུ་ཟད་ལ། འདི་ནས་ཡོངས་གྲགས་ལོ་རྒྱུས་དངོས་ལྟར་རྒ་རྗེ་རྒྱལ་པོའི་གདུང་ལས་བྱོན་པའི་གསང་བ་ལུས་མེད་རྡོ་རྗེའི་དབོན་བྱང་ཆུབ་གཞོན་ནུས་ཚང་མང་གསར་པ་བཞེངས་པས་ཚང་གསར་པའི་མཚན་དོན་ཐོག་མ་བྱུང་ཞིང་། རིམ་བཞིན་མིང་དེ་་གནས་ཡུལ་དང་རུས་རྒྱུད་ལ་ཐོག་པ་ཞིག་ཡིན་ཕྱིར “ཚང་གསར”ཞེས་བྲིས་ན་དོན་ལ་གནས་པའོ། །
ཤོར་ཕུ་པའི་ཡིག་རྙིང་ལས་ཡོན་ཏན་དཔལ་གྱི་རུས་དབོན་ཏྲེ་བོ་ཆོས་རྒྱལ་མཚན་ཡིན་ཟེར་མོད། དེ་ལྟར་ན་ལོ་རྒྱུས་སྔ་ཕྱི་དང་གོང་འོག་མི་འགྲིག་པའི་སྐྱོན་མང་དུ་མཆིས།
ཀྱི་ནང་ཁུལ་འཁྲུགས་རྩོད་ཞིག་བྱུང་ཡོད་འདུག་སྟེ། གོང་ནས་བྱང་ཆུབ་གཞོན་ནུ་ནང་སོ་ཆེན་མོའི་ཁྲི་ལ་བཞུགས་ཀྱང་འདུག་མ་བདེ་བར་ཟུར་དུ་ཕེབས་པ་དང་། དེ་བཞིན་བྱང་ཆུབ་མགོན་པོ་ཁྲི་ལ་བཞུགས་ཀྱང་ལོ་གཅིག་ལྷག་ལས་མ་འགོར་བར་རྐྱེན་ལམ་དུ་གཤེགས་པ་སོགས་ཀྱིས་མཚོན་མདོར་ན་དེ་དུས་སྲིད་དབང་འཕྲོག་རིས་ཀྱི་འཐབ་རྩོད་མི་ཆུང་བ་ཞིག་བྱུང་ཡོད་པའི་ཚོད་དཔག་བྱེད་ཐུབ་སྟེ། རྩ་བའི་གདན་ས་ནང་ཡ་གཉིས་སུ་གྱེས་པའི་རྒྱུ་རྐྱེན་ཡང་དེ་དག་ལ་ཐུག་འདུག་པས་སོ། །
ཤེས་རབ་དཀོན་མཆོག་གིས་གསེར་འབུམ་དང་། མཆོད་རྟེན་བཞེངས། ཤཱཀྱ་རྒྱལ་བས་ཇོ་བོ་གཡུ་མདོང་དང་། དངུལ་འབུམ་སོགས་བཞེངས། ཚུལ་པའི་དབོན་རྒྱུད་ལ་ནང་ཆུང་བའི་གསེར་ཡིག་པ་རྣམས་བྱུང་ཞིང་། ལྷ་པའི་དབོན་བརྒྱུད་ལ་ནང་གསར་བའི་དངུལ་ཡིག་པ་རྣམས་བྱུང་བ་ཡིན། དེའི་རྒྱུད་པ་ཕྱིས་ཀྱི་བར་དུ་བྱུང་བར་གྲགས།
དཔལ་རྡོར་ཤེས་རབ་ཡེ་ཤེས། དཔལ་རྡོར་ཤེས་རབ་ཡེ་ཤེས་ནི་རས་དཀར་མདུན་ནས་རབ་ཏུ་བྱུང་། གདམས་པ་ཀུན་ཐུགས་སུ་ཆུད་པར་མཛད། ཙོང་ཀའི་མི་ཉག་ཡུལ་དང་ཧོར་གྱི་ཡུལ་དུ་བྱོན། རྒྱལ་པོའི་བླ་མཆོད་མཛད་ཅིང་འགྲོ་དོན་རྒྱ་ཆེར་འཕེལ། རས་པ་དཀར་པོའི་གདུང་འབུམ་ལ་གསེར་གསོལ་བ་དང་། དེའི་མདུན་དུ་མཆོད་རྫས་ཀྱི་བྱེ་བྲག་ཁྱད་མཚར་མང་དུ་ཕུལ་ཞིང་། གསང་བ་ལུས་མེད་རྡོ་རྗེའི་མདུན་དང་། སྐུ་འབུམ་དགོན་དུ་འབུལ་སྐྱེལ་ཆེན་པོ་མཛད། སྒོམ་སྡེའི་དར་མོ་ཆེ་ཞེས་པའི་རྣམ་བཞག་ཡང་འདི་ཡི་དུས་སུ་བྱུང་བར་གྲགས།
ཞང་སྒོམ་རས་པ་ནི་སྨར་པ་ཤེས་རབ་ཡེ་ཤེས་ཀྱི་སློབ་མ་ཡིན་ཞིང་། སྨར་ཤོད་དགོན་ནས་སྐུ་འབུམ་དུ་ཕེབས། རས་པ་དཀར་པོའི་མདུན་ནས་ཆོས་དྲུག་ཕྱག་ཆེན་ལ་སོགས་ཁྲིད་རྣམས་གསན་ཞིང་། ཏི་ཤྲཱི་ནས་བརྒྱུད་པའི་ཆོས་སྐོར་རྣམས་རྫོགས་པར་ཞུས་ཏེ་རྩ་བའི་བླ་མར་འཛིན་པ་བྱུང་ངོ་། །
འདི་དག་གི་སྐབས་སུ་གདན་ས་སྐུ་འབུམ་དུ་བླ་མ་དགེ་བའི་བཤེས་གཉེན་དགེ་འདུན་པ་ཁྲི་ཕྲག་ལས་མི་ཉུང་ཞིང་། ཕྱོགས་ཀྱི་མི་སྣ་སྐྱེ་བོ་ཕོ་མོའི་འདུ་བ་བསམ་གྱིས་མི་ཁྱབ་པའི་ཆོས་དང་ཆབ་སྲིད་ཆེར་རྒྱས་པའང་མདོ་ཁམས་སྒང་འདིར་འདི་ལ་ལྷག་པ་མ་བྱུང་ཞིང་། འདིའི་སྐབས་ཀྱི་མཚན་ལ་རས་ཚང་སྒོམ་སྡེ་ཞེས་ཡོངས་སུ་གྲགས་ཤིང་གྲུབ་པ་ཉིད་དོ། །
འདི་དག་ནི་མདོ་སྟོད་མི་ཡི་ཆོལ་ཁ་གཅིག་འགྱུར་གྱི་ནང་ཆེན་རྒྱལ་རབས་དབུ་མ་བརྙེས་པའི་ཡར་སྔོན་དུ། ཕྱོགས་འདིར་བྱུང་བའི་རས་ཚང་སྒོམ་སྡེའམ་ནང་སོ་ཆེན་མོའི་རྒྱལ་རབས་ཀྱི་སྐབས་སོ། །
ཞང་ལྷའི་སྲས་སངས་རྒྱས་གྲགས་པ ཆོས་དཔལ་བཟང་པོ་ལས་རབ་ཏུ་བྱུང་། འབའ་རོམ་ནས་རྒྱུད་པའི་ཡབ་མེས་ཀྱི་གདམས་པ་ཐམས་ཅད་གསན། སྟག་ལུང་དུ་བྱོན། ངག་དབང་གྲགས་པ་མཇལ། གདམས་པ་སྤྱི་དང་ཁྱད་པར་མགོན་པོ་ཕྱག་བཞི་པའི་སྐོར་མ་ལུས་པར་གསན། ལོ་བཅུ་གཉིས་ལ་རིང་ལུགས་གཉིས་ཀྱི་ཞབས་ཞུ་དཔག་ཏུ་མེད་པ་ཕུལ་བས་ཐུགས་མཉེས་ཏེ་བཞུགས། ཕུང་བྱེད་ནོར་བུ་གཟི་འབར། ཡ་གསུམ་སྟོད་མའི་རྫོང་དང་བཅས་གདན་སར་བསྐོས། གཞན་ཡང་རྟེན་གནྡྷོ་ལ་དང། ནཱ་རོ་གར་མཁན་སོགས་རིན་ཐང་བྲལ་བའི་རྟེན་གསུམ་མང་པོ་ལག་ཏུ་སོན།
ནང་ཆེན་གྱི་ཕོ་བྲང་ནང་སོ་ཆེན་མོའི་ཁྲི་འཛིན་རྒྱལ་རབས་ང་གསུམ་པ་ནི་བཀྲ་ཤིས་བཟང་པོ་སྟེ། གོང་གི་ཆོས་སྐྱོང་སྐྱབས་ཀྱི་སྲས་དཀར་བཟའ་མར་འཁྲུངས་པའི་བཟང་པོའི་མཚན་ཅན་བཞི་ནི། ནམ་མཁའ་བཟང་པོ། ཆོས་སྐྱོང་བཟང་པོ། བསོད་ནམས་བཟང་པོ། བཀྲ་ཤིས་བཟང་པོ་སྟེ་བཞིའོ། །
བཀྲ་ཤིས་བཟང་པོོ་སྒོམ་སྡེ་སྨད་མའམ་སྐུ་འབུམ་གྱི་སྲིད་ཁྲིད་འཁོད། ཆོས་སྲིད་ཀྱི་མཛད་བཟང་གངྒའི་རྒྱུན་བཞིན་སྔར་ལུགས་ལྟར་བསྐྱངས། ནམ་མཁའ་བཟང་པོ ཡ་གསུམ་སྟོད་མའི་རྒྱལ་པོ་མཛད། ཆབ་སྲིད་མངའ་ཐང་ཆེར་རྒྱས། སྒོམ་སྡེ་ཡ་གསུམ་སྟོད་མར་གྲགས། སྟག་ལུང་ཕོ་མདོའི་ཡ་གསུམ་ཐང་ཞེས་པར་གཏན་ཆགས། དེ་དུས་ས་ཡི་ཆོད་མཚམས་ཡང་སྟོད་ནས་བྱང་གནམ་མཚོའི་སྲིབ་ཆེན་སྒེར། སྨད་ནས་ཤག་གི་སྦང་ངུ ཟམ་ཁ་ཡིན།
ནམ་མཁའ་བཟང་པོའི་སྲས་སེང་གེ་རྒྱལ་མཚན དང་། སངས་རྒྱས་རྒྱལ་མཚན་གཉིས། དེ་ལས་སེང་གེ་རྒྱལ་མཚན་གྱིས་ཡ་གསུམ་སྟོད་མའི་སྲིད་ཆོས་བཞིན་བསྐྱངས། སྟག་ལུང་དབོན་མོ་བསུས་ཀྱང་སྲས་མ་བྱུང་བས་གསེར་དངུལ་གྱིི་གསུང་རྟེན་མང་པོ་བཞེངས། སྒོམ་སྡེ་སྟོད་མར་གྲགས་ཤིང་སྲིད་འགྲན་ཟླ་བྲལ་བར་བྱུང་། གཅུང་སངས་རྒྱས་རྒྱལ་མཚན་ངེས་པར་འབྱུང་བའི་ཚུལ་ཁྲིམས་ཀྱི་བསླབ་པ་ནན་ཏན་དུ་མཛད་པས་འདུལ་བ་འཛིན་པའི་ཁྱུ་མཆོག་ཏུ་གྱུར།
ཐུ་ལུ་ཧུན་ནི་སྔོན་མ་མཚོ་སྔོན། ཀན་ལྷོ། རྔ་བ་སོགས་ཀྱི་ཡུལ་ཁམས་ལ་དབང་བསྒྱུར་བའི རྒྱལ་པོ་ཞིག དེ་དག་ནི་འ་ཞའི་རིག་བརྒྱུད་ཡིནལ། འགའ་ཡིས་བོད་མི་རིགས་ལས་ཆད་པའི་རིགས་རྒྱུད་ཅིག་ཡིན་ཟེར། རྒྱ་སྐད་ལཟེར། དེང་སང་མཚོ་སྔོན་ཕྱོགས་ཀྱི་བོད་རིགས་འགའ་ཞིག་འ་ཞའི་རྒྱུད་པ་ཡིན་ནོ། །ལོ་རྒྱུས་གཞན་དུ་ཐུའུ་ཡོས་ཧོན་ཞེས་བྲིས་པའང་འདུག
གིས་རྒྱལ་བ་བསོད་ནམས་རྒྱ་མཚོ་སྤྱན་དྲངས་ཤིང་། བྱང་ཆུབ་ལམ་གྱི་རིམ་པ་སོགས་ཟབ་རྒྱས་གདམས་པ་ནོད། ཐུགས་ལ་བཏགས་པ་བྱུང་ཞིང་འབུལ་ཆེན་སྟབས། དེ་སྐབས་ཐུ་ལུ་ཧུན་དམག་གིས་ཤིན་ཏུ་སྡང་སྟེ་རྒྱལ་རྒན་བསོད་ནམས་བཟང་པོ་སྒོམ་སྡེ་སྨད་མར་ཕེབས་དགོས་བྱུང་རྐྱེན་སྒོམ་སྡེ་ནང་ཆེན་སྟོད་མའམ་ཡ་གསུམ་སྟོད་མའི་གནས་གཞི་ལ་བདག་བཟུང་མ་ཐུབ་པར་ལུས་པས་
རྒྱལ་བ་བསོད་ནམས་རྒྱ་མཚོའི》 རྣམ་ཐར་སོགས་ལས་དུས་སྐབས་དེར་རྒྱལ་དབང་མཆོག་འཇོ་མདོར་ཕེབས་པའི་ཚེ་ཡུལ་ལུགས་ཀྱི་གོ་ཁྲབ་གྱོན་པའི་ཧོར་གྱི་རྟ་པ་སྟོང་ཕྲག་གིས་བསུ་བ་དང་། ཧོར་སྟོད་པ་ཁྲོ་རྒྱལ་འབུམ་དང་སྨད་པ་ཀརྨ་དཔལ་སྒོམ་སྡེ་ནང་ཆེན་གྱིས་ཞུ་ཡིག་དང་བཅས་གུས་མཆོད་ལྷུར་ལེན་བྱས་ཤིང་། ཧོར་སྟོད་པ་ལྷ་སྲུང་དང་། སྨད་པ་ཀརྨ་དཔལ་སོགས་ཕྱོགས་ཀྱི་འབྲོག་སྡེ་རྣམས་ཀྱིས་ཟང་ཟིང་གི་བསྙེན་བཀུར་བགྱིས་ཞེས་སོགས་གསལ་བ་ལྟར་དུས་སྐབས་དེར་རྒྱལ་བ་བསོད་ནམས་རྒྱ་མཚོ་མདོ་སྟོད་ཕྱོགས་ལ་ཕེབས་ཡོད་པ་མཚོན་ནོ། །
སྒོམ་སྡེ་ནང་ཆེན་སྨད་མའི་རྒྱལ་རབས་ཁྲི་འཛིན་ང་ལྔ་པ་རིན་མགོན་ནི་གོང་གི་བཀྲ་ཤིས་བཟང་པོས་སྒོམ་སྡེ་ནང་ཆེན་སྨད་མའི་ཆབ་སྲིད་བཟུང་སྟེ། ཡབ་མེས་ཀྱི་ཕྱག་སྲོལ་བསྐྱངས་ཤིང་ཧོར་མོ་ཁབ་ཏུ་བསུས་པས་སྲས་གུར་མགོན་དང་། རིན་མགོན་གཉིས་འཁྲུངས། རིན་མགོན་གུ་ཤྲཱི་ཆོས་དཔལ་གྲགས་པ་ལས་རབ་ཏུ་བྱུང་། ཡབ་མེས་ནས་བརྒྱུད་པའི་ལུགས་གཉིས་ཀྱི་ཕྱག་རྒྱུན་ཐམས་ཅད་མ་ལུས་པར་གསན་གཞེས་མཛད། ནང་སོ་ཆེན་མོའི་ཁྲིར་བཞུགས། ལུགས་གཉིས་ཆོས་སྲིད་ཀྱི་ཕྱག་རྒྱུན་སྔར་སྲོལ་ལྟར་བསྐྱངས། གུར་མགོན་གྱིས་སྐུ་འབུམ་དུ་སྡེ་སྲིད་བསྐྱངས། འབུལ་བ་དཔག་མེད་ཕུལ།
ནང་ཆེན་རྒྱལ་རབས་ང་དྲུག་པ་བསོད་ནམས་དཔལ་ལྡན་ནི་གུར་མགོན་གྱི་སྲས་སུ་རབ་བྱུང་དགུ་པའི་ཤིང་སྟག་སྤྱི་ལོ༡༥༥༤ལོར་འཁྲུངས། སྲས་གཞན་ཀུན་དགའ་གྲགས་པ་སྟེ་སྐུ་མཆེད་འདི་གཉིས་ཀྱིས་རྒྱལ་དབང་བྱང་ཆུབ་རྡོ་རྗེ་སྐུ་འབུམ་དུ་སྤྱན་དྲངས། འབུལ་བ་དཔག་ཏུ་མེད་པ་ཕུལ། བསོད་ནམས་དཔལ་ལྡན་ལ་གུ་ཤྲཱིའི་ལས་ཀ་གནང་ནས་རྒྱལ་སར་བཏོན། སྒོམ་སྡེ་སྨད་མའི་རྒྱལ་སྲིད་སྔར་ལྟར་བསྐྱངས་པར་མཛད། བསོད་ནམས་དཔལ་ལྡན་ལ་སྲས་གཉིས་རེ། བསོད་ནམས་རྒྱལ་དང་། བསོད་ནམས་ཚེ་རིང་གཉིས་སོ། །
༣ བེ་རིའི་དམག་དཔུང་ནང་ཆེན་དུ་སླེབས་ནས་བེ་ནང་གཡུལ་འཁྲུག་བྱུང་ཞིང་སྐུ་འབུམ་གྱི་རྒྱལ་ས་མཇུག་བསྡུས་ཚུལ།
ཀུན་དགའ་རྒྱལ་པོའི་སྲས་གཉིས་པ་གུ་ཤྲཱི་ཀརྨ་རབ་བརྟན་རབ་བྱུང་བཅུ་གཅིག་པའི་ཆུ་ཡོས་སྤྱི་ལོ༡༦༠༣ལོར་འཁྲུངས། ཀརྨ་སི་ཏུ་ཆོས་ཀྱི་རྒྱལ་མཚན་དགེ་ལེགས་དཔལ་བཟང་པོའི་ཞབས་དྲུང་དུ་ཕེབས། མཆོད་པའི་ཡོ་ཟད་བསམ་གྱིས་མི་ཁྱབ་པ་ཕུལ། གུ་ཤྲཱིའི་ལས་ཀ ་དང་དབང་ཁྲིད་མང་དུ་གསན། ཕོ་བྲང་ནང་སོ་ཆེན་མོའི་ཆོས་སྲིད་ལུགས་གཉིས་ཀྱི་བདག་པོར་བསྐོ་བཞག་མཛད། མཚན་ཡང་ཀན་ཏིང་གུ་ཤྲཱིཀརྨ་རབ་བརྟན་ལྷུན་གྲུབ་དཔལ་བཟང་པོ་ཞེས་དང་། དངོས་པོའི་གནང་སྦྱིན་རྒྱ་ཆེན་བསྩལ། བསྟན་པ་སྤྱི་དང་སྒོས་དྭགས་བརྒྱུད་ཀྱི་བསྟན་པ་སྤེལ་དགོས་པའི་གསུང་གནང།
༤ གུ་ཤྲཱི་ཀརྨ་རབ་བརྟན་གྱི་སྐབས་བེ་རེའི་དམག་ཚོགས་བཅོས་ནས་ནང་ཆེན་གནས་དྲུག་ཁྲི་སྐོར་གྱི་ས་སྡེ་སོར་བཞག་སྔར་ལྟར་གནས་ཚུལ།
སོག་གུ་ཤྲཱི་བསྟན་འཛིན་ཆོས་རྒྱལ་གྱིས་ནང་ཆེན་གནས་དྲུག་ཁྲི་སྐོར་གྱི་ས་སྡེ་སོར་བཞག་
སོག་གུ་ཤྲཱི་བསྟན་འཛིན་ཆོས་རྒྱལ། སྔར་ཨ་མདོ་སོག་རིགས་ཚོ་བ་ཧོ་ཤོད་ཀྱི་འགོ་དཔོན་ཞིག་ཡིན། འདི་ཉིད་རབ་བྱུང་བཅུ་གཅིག་པའི་ལྕགས་འབྲུག་ལོ་དཔུང་ཚོགས་དང་བཅས་དབུས་སུ་འབྱོར། ཆུ་ལུག་ལོར་ཏཱ་ལའི་བླ་མ་སྐུ་ཕྲེང་ལྔ་པར་བཀུར་བཟོས་ཀྱིས་ཆོས་སྲིད་གཉིས་ལྡན་དགའ་ལྡན་ཕོ་བྲང་གསར་དུ་བཙུགས།
ཚང་གསར་བློ་གྲོས་རིན་ཆེན་དང་། ལྡན་མ་འཇམ་ཚུལ་སོགས་ཀྱིས་དགུང་གྲགས་བཞི་བཅུ་ཞེ་ལྔ་བཞེས་ནས་སྤྱི་ལོ༡༦༤༧མེ་ཕག་ལོར་འདས་པར་བཤད་པ་ནི་ནོར་བ་ཡིན་སྟེ། ཡིག་རྙིང་ཁག་དུ་མ་ལས་དགུང་གྲངས་བཞི་བཅུ་བཞེས་ནས་སྤྱི་ལོ༡༦༤༢ལོར་འདས་པར་བཤད་པ་ལྟར་ཡིན། ལྷོ་བསྟན་མིང་པས་ཀྱང་དགུང་གྲགས་ཞེ་ལྔ་བཞེས་ནས༡༦༤༨ས་བྱི་ལོར་སྐུ་གཤེགས་ཅེས་བྲིས་འདུག་པ་ནི་རེ་རེ་བཞིན་རྩིས་ན་དགུང་གྲངས་དང་ལོ་ཚིགས་ལོ་ཁམས་སོགས་ལྷུ་གཏན་ནས་འགྲིག་ཐམས་མེད་པ་ཞིག་སྟེ། ཕོ་ཚོད་ཀྱིས་སྨྱུག་ཁ་གང་བྱུང་དུ་བཀོལ་བ་ཙམ་ལས་གཞི་འཛིན་ས་གང་ཡང་མེད་པ་ཤེས་དགོས།
ཏྲེ་བོ་ཆོས་ཀྱི་རྒྱལ་མཚན་སྐུ་འབུམ་གྱི་ནང་སོ་ཆེན་མོའི་སྲིད་ཁྲིར་ཕེབས་ནས་རིམ་བཞིན་རྒྱལ་རབས་རིམ་བྱོན་རྣམས་ཀྱིས་མི་ལོ་སུམ་བརྒྱ་སུམ་ཅུ་སོ་བཞི་ལ་རྒྱལ་སྲིད་བསྐྱངས་པ་སྟེ། འདི་དག་ནི་སྐུ་འབུམ་སྐབས་ཀྱི་ནང་ཆེན་པའི་རྒྱལ་རབས་ཏེ་བར་དར་ནང་ཆེན་རྒྱལ་རབས་ཀྱི་སྐབས་སོ། །
༡ རྒྱལ་དབང་ལྔ་པ་ཆེན་པོས་ནང་ཆེན་ཨ་ཉོག་རྒྱལ་པོར་བྱང་ཕྱོགས་དབང་བསྐུར་རྒྱལ་པོ་
ཞེས་པའི་ཆོ་ལོ་བསྩལ་ཤིང་། གུ་ཤྲཱི་ཧན་གྱིས་ནང་ཆེན་དཔོན་མགོ་ཉེར་ལྔར་དེམ་ཆིའི་
གོང་ནས་གདན་ས་སྐུ་འབུམ་གྱི་རྒྱལ་ས་འཕོས་རྗེས་ནང་ཆེན་རྒྱལ་ས་གཉིས་པ་གསང་རྒྱལ་ནོར་བུ་ལྷ་རྩེར། གསང་རྫོང་ཞེས་པའི་བཙན་རྫོང་ཕོ་བྲང་རྔམ་རྗིད་ལྡན་ཞིང་། ལྟ་ན་སྡུག་པ་བཞེངས། གོང་གི་གུ་ཤྲཱི་ཀརྨ་རབ་བརྟན་གྱི་སྲས་བཀྲ་ཤིས་དར་མ་བསྟན་སྲུང་སྟེ། རབ་བྱུང་བཅུ་གཅིག་པའི་ཆུ་བྱ་སྤྱི་ལོ༡༦༣༣ལོར་སྐྱེས། འཇིག་རྟེན་གྱི་བྱ་བ་ཆེད་དུ་མི་སྒྲུབ་དགེ་བའི་ཐུགས་དང་ལྡན། ནང་ཆེན་རྒྱལ་རབས་ང་དགུ་པ་སྲས་ནོར་བུའམ་ཨ་ཉོག་རྒྱལ་པོ། མིང་གཞན་མི་དབང་རིན་ཆེན་རྣམ་རྒྱལ་མཆོག་ནི་བློ་གྲོས་རྒྱལ་པོའི་སྲས་སུ་རབ་བྱུང་བཅུ་གཅིག་པའི་ཤིང་ཁྱི་སྤྱི་ལོ
ལྷག་པར་དེ་དག་གི་སྐབས་སུ་དགེ་རྒྱལ་དཔོན་ཚང་གིས་ནང་ཆེན་རྒྱལ་པོའི་ཕྱོགས་ལ་ངོ་ལོག་ནས་ནང་ཁུལ་གཡུལ་འཁྲུགས་བྱུང་བའི་ལོ་རྒྱུས་ཀྱང་ཡིག་ཚང་ཁ་ཤས་ལ་འདུག་པར་མ་ཟད། ནང་ཆེན་རྒྱལ་པོ་འདི་ཉིད་ལ་གཅེན་པོ་ཞིག་ཡོད་པའང་ནང་ཁུལ་དགེ་རྒྱལ་ཕྱོགས་ཀྱི་འཁོར་གཡོགས་འགའི་བྱ་ངན་ལ་བརྟེན་ནས་དམག་ཐོག་ཏུ་བཀྲོངས་པར་བཤད། གཞན་དེ་སྔོན་གུ་ཤྲཱི་ཀརྨ་རབ་བརྟན་གྱི་སྐབས་སུ་དགེ་རྒྱལ་ཀརྨ་གཡུལ་རྒྱལ་ཟེར་བས་རྒྱལ་པོ་མགོ་སྐོར་བཏང་ནས་མིང་རྗེས་ཚུལ་སོགས་ཀྱི་ལོ་རྒྱུས་འདུག་ཀྱང་དེ་དག་ཁུངས་མེད་བཤད་སྒྲོས་ཙམ་ལས་ལོ་རྒྱུས་ཡིག་ཚང་ཆེ་ཁག་རྣམས་སུ་མི་གསལ།
གཅུང་ཨོ་རྒྱན་གུ་རུས་ཚྭ་རྒྱལ་གྱི་མདུན་དུ་གནས་གཞི་བཟུང་སྟེ་བཞུགས་པས་ནང་ཆེན་སྒར་ཆུང་དུ་གྲགས་ལ། རྟེན་སྐལ་དང་། འབངས་སྡེ་ཡང་མང་ཙམ་བཞུགས། ཕྱིས་སུ་ལྷ་མོ་དཔལ་འཛོམས་བྱ་བའི་གྲྭའུ་བཟའ་གཏུམ་དྲག་ཅན་གྱི་སྐབས་གཞི་གཅིག་དགོས་ཚུལ་བཤད་པས་མ་ཉན་པས་ཁྲོས་ཏེ། རྟེན་དང་བཅས་པ་གཞུང་བཞེས་བྱས་ནས་འབངས་སྡེ་ཕལ་པར་གྱུར། འདིའི་མི་རྒྱུད་ད་ལྟའང་ཡོད་དོ། །
བཞིའི་ནང་ཚན་འབྲུ ཡི་རིགས་རྒྱུད་ཡིན་ཏེ། 《རླངས་ཀྱི་པུ་ཏི་བསེ་རུ》 ལས། སྒ་འབྲུ་ལྡོང་གསུམ་དབྲ དང་བཞི་ཞེས་འབྱུང་བའི་འབྲུ་ཡི་གདུང་རབས་དེ་ལ་འབྲུ་རྗེ་ལྷ་བུ་ཐོད་དཀར་ཞེས་
པ་བྱུང་ཞིང་དེ་ནས་རིམ་པར་རྒྱུད་པའི་འབྲུ་སྟག་རྒོད་བྱ་བ་ཤིན་ཏུ་ཕྱུག་པ་ཞིག་བྱུང། དེའི་རོང་བཟའ་ཁབ་ཏུ་བཞེས་པས་ཉི་མ་དཀར་ནག་ཁྲ་གསུམ་དུ་གྲགས་པའི་བུ་གསུམ་བྱུང་བ་སྟེ། ཉི་མ་དཀར་ནག་ཁྲ་གསུམ་ནི་འབྲུ་སྟག་རྒོད་ཀྱི་སྲས་སུ་མུན་པར་ཉལ་བའི་བུ་བྱུང་བའི་ཉི་མ་ནག་པོ་དང་། རེས་མཐོང་རེས་སྦས་སྐབས་སུ་བུ་བྱུང་བའི་ཉི་མ་ཁྲ་བོ། དངོས་སུ་ཉི་མར་ལྡེ་བའི་སྐབས་སུ་བུ་བྱུང་བའི་ཉི་མ་དཀར་པོ་ཞེས་བུ་གསུམ་བྱུང་བ་ལ་ཉི་མ་དཀར་ནག་ཁྲ་གསུམ་དུ་གྲགས།
དེ་ལས་ཉི་མ་ཁྲ་བོའི་གདུང་རྒྱུད་ལ་བོད་ཀྱི་བཙན་པོ་རིམ་བྱོན་གྱི་ནང་བློན་དཔའ་མཛངས་སྟོབས་ལྡན་འགའ་བྱུང་བར་བཤད། ཉི་མ་ནག་པོའི་གདུང་རྒྱུད་ལས་འབྲུ་མི་དཀར་ལྷ་བུ་བསམ་གྲུབ་སོགས་བྱུང་བ་དང་། ཉི་མ་དཀར་པོའི་རིགས་ལ་ཏྲེ་བོའི་གདུང་རྒྱུད་བྱུང་བ་སྟེ། དེ་ཡང་ཇི་སྐད་དུ། 《 ཏྲེ་རབ》 ལས།
ཞེས་འབྱུང་བ་བཞིན་འབྲུ་རྗེ་ཉི་མ་དྲི་མེད་དེ་ལ། སོ་གད་དང་། ཡ་གད། མ་གད་བཅས་སྲས་གསུམ་བྱུང་། དེ་ལྟ་བུ་འབྲུ་བཙན་པོ་དེའི་གདུང་ནི་ཨ་ལྕགས་འབྲུ་དང་། འབྲུ་ལ་ཆེ་དྲུག་དང་ལྡང་དྲུག ཡབ་མེས་གཉིས་དང་ཁྱད་པར་འཕགས་པ་ཡིན་ནོ། །
ཞེས་འབྱུང་བ་ལྟར་འབྲུ་རྗེ་ཉི་མ་དྲི་མེད་དེ་ཉིད་ཀྱི་སྲས་ཆུང་བ་མ་གད་ཅེས་གྲགས་པ་དེས་ཏྲེ་རབ་ཁའི་གནས་གཞི་བཟུང་ནས་ཏྲེ་བོའི གདོང་རྒྱུད་བྱུང་། དེའང་ཏྲེ་ལ་ཉིན་མོ་དང་། སྲིབ་མོ། རྩེ་བ། ཤོད་པ། སྟོང་པ། མེད་པ། ཚོང་འདུས་མནྡལ་སྟེང་དང་བདུན་ཡོད། འབྲུ་རྗེ་དེ་ལ་ལས་ཀ་ཐོབ་པའི་མི་གསུམ་ཡོད་དེ།
ཀྲེ་བོ། ཏྲེ་འོ། ཏྲེ་ཧོར་སོགས་འབྲི་ཚུལ་གཞན་ཡང་ཡོད་འདུག་ཀྱང་། དོན་དུ་དཀར་མཛེས་ཁུལ་བྲག་མགོ་རྫོང་གི་ཕྱོགས་ལ་ཡོད་པའི་ས་ཆ་དེ་དག་ལ་གོ་བ་ཡིན་སྟེ་ཡུལ་མིང་རུས་ལ་ཐོགས་པ་ཞིག་གོ། འདིར་ཡིག་རྙིང་ལྟར་ཏྲེ་བོ་ཞེས་བྲིས་ཡོད།
ཅེས་གསལ་བ་ལྟར་ཐང་ཆེན་ཨ་འབར་བྱ་བས་ཁྲི་སྐོར་བཅུ་གཉིས་དཔོན་པོ་བྱས། སྐར་ཆུང་ཉི་མ་བྱ་བས་སྡང་དགྲ་ཆམ་ལ་ཕབ། སྤྱི་ཕུད་འཁོར་ལོ་བཟང་པོས་རྒྱ་ནག་རྒྱལ་པོའི་ནང་བློན་བྱ། མདོར་ན་དེ་དག་གི་སྐབས་སུ་འབྲུ་རྗེའི་གདུང་རབས་ལ་དཔའ་མཛངས་རྟུལ་ཕོད་ཅན་གྱི་མི་ཕོ་གང་མང་བྱུང་ཞིང་། བློ་དང་ཐབས་ཀྱིས་བོད་རང་གི་བློན་འབངས་ཀྱི་གོ་ས་བཟུང་ནས་མཐའ་མཚམས་སྲུང་བ་དང་། ཡུལ་སྡེ་བསྐྱངས་ཤིང་གནས་སོ། །
འབྲུ་སྤྱི་ཕུད་འཁོར་ལོ་བཟང་པོའི་སྲས་ནོར་བུ་བཟང་པོ། ནོར་བུ་བཟང་པོའི་སྲས་གཞོན་ནུ་བཟང་པོ། དེའི་སྲས་ལྷན་པ། དེའི་སྲས་སྤྲོས་མཆོག དེའི་སྲས་ལྷ་མཆོག དེའི་སྲས་ཡུལ་བ། དེའི་སྲས་བཙུན་པ། དེ་ལ་སྲས་དགུ་ཡོད་པ་དེའང་། གཅེས་དང་ཡག་དང་མཛེས་དང་གསུམ། ། ལོད་པོ་ཀླུ་བཙན་གཉན་པ་དྲུག ཨ་ཆེན་བེ་ཡམ་སྡེ་བ་དགུའོ། །
འདི་ཡན་གྱི་རྒྱལ་རབས་བཞི་བཅུ་ཞེ་བདུན་གྱིས་ཏྲེ་རབ་ཁར་རྒྱལ་སྲིད་བསྐྱངས། འདི་དག་ནི་བཙན་པོའི་སྐབས་དང་སིལ་བུའི་དུས་སྟོད་དུ་བྱུང་བའི་ཏྲེ་བོའི་རྒྱལ་རབས་སྔོན་མ་རྣམས་སྟེ་སྔ་དར་གྱི་རྒྱལ་རབས་ཞེས་ཀྱང་ཟེར་རོ། །
མཆོག་རྒྱལ་པོས་བཙུན་མོ་གཉིས་བླངས་པའི་ཆེན་མ་གསེར་བཟའ་ལ་སྲས་ཚེ་དབང་ཕྲིན་ལས་མཐར་ཕྱིན་དང་། དཔའ་ལྡེའུ་བཙན་གཉིས་འཁྲུངས། ཆུན་མ་ཚང་གསར་ཀརྨ་ངང་དར་གྱི་སྲས་མོ་བསམ་ལུ་ཁབ་ཏུ་བཞེས་པས་སྲས་རྡོ་རྗེ་ཚེ་དབང་དང། སྲས་མོ་གཅིག་འཁྲུངས། དཀོན་མཆོག་རྒྱལ་པོའི་སྲས་ཚེ་དབང་ཕྲིན་ལས་མཐར་ཕྱིན་ནི། རང་བྱུང་བཅུ་གཉིས་པའི་ས་སྟག་སྤྱི་ལོ༡༦༩༨ལོ་སྟེ། ཇུན་གར་ཚེ་དབང་རབ་བརྟན་གྱིས་སོག་པོ་ཇུན་གརགྱི་སྲིད་དབང་བཟུང་བའི་ལོ་དེར་འཁྲུངས།
རབ་བྱུང་བཅུ་གཉིས་པའི་ས་ཕག་སྤྱི་ལོ༡༧༡༩ལོར་གོང་མ་ཁང་ཤི་རྒྱལ་པོསསྲས་ཙང་ཇུན་ཝང་ཡུན་ཏི་ཨོ་རོད་ཇུན་གར་དུ་དཔུང་རྒྱབ་ཏུ་འགྲོ་ཞོར་ཟི་ལིང་ནས་སྐུ་འབུམ་དུ་རྒྱལ་བ་རིན་པ་ཡང་སྲིད་སྐུ་མདུན་དུ་འཇལ་བཅར་ཞུས། ཨོ་རོད་རྒྱལ་པོའི སྲས་བསྟན་འཛིན་དའི་ཆིང་
གི་མདུན་སར་ཕེབས། ཨུ་ཇིང་ཐའི་ཇིའི་ཆོ་ལོ་དང་འཇའ་ས་ཤེ་བམ་བསྩལ་ནས་མདོ་སྟོད་ཡུལ་ཁམས་སྤྱིའི་རྗེ་བོར་ལུང་བབས།
ཨོ་རོད་དམ་ཨོས་ལོདནི་སོག་པོས་ཧོ་ཤོདདང་། ཇུན་གར། ཐོར་གོད། ཐུ་མེདབཅས་ཚོ་བ་བཞིའི་སྤྱི་མིང་སྟེ། ད་ལྟ་མཚོ་སྔོན་དང་ཞིན་ཅང་ཕྱོགས་ཀྱི་འབྲོག་པ་སྟོད་ཕྱོགས་ཟེར་བ་དེའོ། །
དེའི་དུས་སུ་སོག་རྒྱལ་པོ་ཧན་གྱི་སྲས་བ་དུར་ཐའི་ཇི གཙོས་དམག་དཔུང་བཅས་དགྲ་དམག་འདུལ་དུ་ཆས་སྐབས། དགྲ་བོ་ངོ་མ་ནང་ཆེན་དམག་གིས་བཏུལ་བའི་བདག་རྐྱེན་དུ་གཞུང་ས་རྩེ་ཤོད་བྱང་ཕྱོགས་རྒྱལ་པོར་བཅས་པས་བཀའ་རྟེན་འཇའ་ས་སྔར་ལས་ཁྱད་འཕགས་གནང་བ་བཅས་སྙན་གྲགས་ཤིན་ཏུ་རྒྱས་སོ། །
དེམ་ཆི་ནི་སོག་པོའི་གོ་ཐོབ་ཅིག་གི་མིང་ཡིན་ལ་རྒྱ་སྐད་དུཟེར། སོག་གུ་ཤྲཱི་བསྟན་འཛིན་ཆོས་རྒྱལ་གྱི་དུས་སྐབས་སུ་ནང་ཆེན་གྱི་ཕྱི་སྡེ་ཉེར་ལྔའི་དཔོན་མགོ་རྣམས་ལ་དེམ་ཆིའི་ཐོབ་བསྩལ་བས་ཕྱིས་ཕྱི་སྡེ་དེམ་ཆི་ཉེར་ལྔར་གྲགས། ཕྱིས་ནང་ཆེན་ཉེར་ལྔའི་ཁུལ་ཅེས་འབོད་པའི་དོན་ཡང་དེ་ཡིན། དེམ་ཆུས་ཞེས་བྲིས་པའང་ཡོད།
བྲག་གི་ལོ་རྒྱུས་བཤད་པ་མ་མཐོང་། གོང་ནས་ནང་སྡེ་ཤོག་ཆེན་བཅོ་བརྒྱད་ལས་ས་བཅད་ནང་དུ་བརྒྱ་གྲངས་དཔོན་སྡེ་ཉེར་བརྒྱད་ཅེས་དང་འོག་ནས་རེ་རེ་བཞིན་འཆད་སྐབས། བརྒྱ་གྲངས་དཔོན་སྡེ་ཉེར་ལྔའི་དེ་ལྷག་ཅེས་སུམ་ཅུ་ཙམ་བགྲངས་འདུག་པ་སོགས་གཉིད་ཀྱི་བཟི་བའི་སྐད་ཆ་དང་འདྲ་བ་ལས་གོང་འོག་འགྲིགས་པ་ཞིག་བཤད་མི་འདུག་ཀྱང་། འདིར《ཆོས་འབྱུང་གསལ་
བྱེད་སྒྲོན་མེ》དང་། 《ཁམས་སྟོད་ལོ་རྒྱུས》གཉིས་གཅིག་གིས་གཅིག་ཁ་བསྐངས་ཏེ་ས་བཅད་ལྟར་མིང་ཐོ་རེ་རེ་བཞིན་བརྗོད་པར་བྱའོ། །
རྒྱལ་ཁྲིམས་མི་ཆོས་གཙང་མའི་སྒྲོན་མེ་རིས་མེད་ཕྱོཊ་སུ་སྤེལ་བའི་བྱེད་པོ་དམ་པ་སྟེ། །
ཉམ་ཆུང་འབངས་ཀྱི་སྐྱིད་སྡུག་ལེེགས་ཉེས་རྟག་ཏུ་གཟིགས་པའི་ས་སྐྱོང་མངའ་བདག་མི་ཡི་རྗེ། །
ཏྲེ་བོ་ཆོས་ཀྱི་རྒྱལ་མཚན་ལ་སོཊ་ནང་ཆེན་རྗེ་བོ་རྒྱུད་པར་བཅས་པ་དེང་འདིར་བསྔཊ། །
དེ་ཡང་སྒོམ་སྡེ་ནང་ཆེན་པའི་གཏམ་རྒན་མ་ལས། “གཏམ་ཅི་བཤད་ གོང་ལ་མགོ་དཔོན་ལ་བསྟོད་པ། སྡེ་ལྷོ་གླིང་དབུས་མའི་ཁྱད་ཆོས། ཟས་ཅི་ཟོས་གོང་ལ་དཀོན་མཆོག་ལ་མཆོད་པ། དེ་དབུ་ནག་བོད་ཀྱི་ལུགས་སྲོལ”ཞེས་སྲོལ་རྒྱུན་གྱི་གོམས་གཤིས་ལྟར་ཐོག་མར་ཤིས་བརྗོད་དང་། ཆེ་བསྟོད་སོགས་ཀྱི་ཚིག་གི་ཕྲེང་བས་སྒོ་ཡངས་པོར་ཕྱེས་ཏེ་ལོ་རྒྱུས་དངོས་ལ་འཇུག་པར་བྱའོ། །
༡ སྐུ་འབུམ་གྱི་ཕོ་བྲང་ནང་སོ་ཆེན་མོའི་རྒྱལ་རབས་དང་ནང་ཁུལ་སྲིད་དབང་འཕྲོག་ལེན་གྱི་འཐབ་རྩོད་ལ་བརྟེནནས་ནང་ཡ་གཉིས་སོ་སོར་གྱེས་ཚུལ།
མདོ་སྟོད་མི་ཡི་ཆོལ་ཁ་ཁམས་ནང་ཆེན་པའི་རྒྱལ་རབས་དེབ་ཐེར་གཟུར་གནས་དྲང་གཏམ་ཞེས་བྱ་བ་བཞུགས་སོ། །
རྒྱན་སོ་ལྔའི་དཔེར་བརྗོད་འཇོག་པ་ནས་བཟུང་དམངས་ཁྲོད་ཀྱི་གླུ་ཤགས་དང་། དམངས་གཞས། མགུར་གླུ་སོགས་ལ་ལད་ཟློས་ཀྱིས་སྙན་ངག་ལ་གོམས་ པའི་སྟ་གོན་བྱས་པ་ཡིན་ལ། སྦྱངས་རྩོམ་འཁྱལ་འཁྱོར་རེ་འབྲི་བཞིན། རང་གྲོལ་གྱི་《ལང་ཚོའི་རྦབ་ཆུ་》ལ་རེ་སྨོན་གྱི་སྟོང་བསམ་སྙིང་ལ་ཉར།
ད་ལྟ་ཁོ་བོའི་རང་གི་ལངས་ཕྱོགས་དང་། རང་གི་བསམ་བློ། རང་གི་ ལྟ་ཚུལ་སོགས་བརྗོད་པའི་སྙན་རྩོམ། ཨ་མའི་མངལ་དུ་སྦྲུམ་པའི་ཕྲུ་ གུ་བཞིན་ཡུན་རིང་བསོགས་ཉར་བྱས་པ་འགའ་ཞིག་ཕྱོགས་སུ་བགྱིས་་པའི་དེབ་ཆུང་《གངས་འདབས་ཀྱི་རོལ་དབྱངས་》ཞེས་པ་འདི་རིགས་
ཞེན་གྱི་ལྷག་བསམ་སྙིང་ལ་ཉར་བའི་མི་བུ་འགའ་ཞིག་གི་རྒྱབ་སྐྱོར་ལ་བརྟེན་ནས་ཀློག་པ་པོའི་སྤྱན་ལམ་དུ་འབུལ་བའི་སྐལ་བ་དང་ལྡན་པར་གྱུར། འདི་ནི་བདག་ལ་མཚོན་ན་དགའ་འོས་པའི་གནད་དོན་ ཞིག་རེད། ཡིན་ནའང་འདིའི་འགའ་ཞིག་གི་ཐུགས་ལ་ཕོག་ཐུག་བཟོས་ ཏེ་སྨོད་པའམ། ཡང་ན་འགའ་རེའི་ལྟ་ཚུལ་དང་མཐུན་པས་བསྟོད་ ཀྱང་རུང་། གང་ལྟར་དེ་དག་ནི་བདག་གིས་ཇི་མི་སྙམ་ཞིང་། དེབ་
ཆུང་འདིས་སྐྱེ་བོ་འགའ་རེའི་རྒྱུད་ལ་བསམ་སྦྱོར་གང་གི་ཐད་ནས་ཀྱང་། ཡང་དག་པའི་ངེས་ཤེས་དང་སྐུལ་སློང་རེ་ཐོབ་ཐུབ་ན་སྙམ་པ་དེ་ནི་
ཅེས་བོད་མེ་ཁྱི་ལོའི་ནག་པ་ཟླ་བའི་དམར་ཕྱོགས་ཀྱི་རྫོགས་པ་གསུམ་པའི་ཉིན་ཏེ་ཉི་མ་མེ་བཞིའི་འགྲུབ་སྦྱོར་ལ་ཟླ་བ་བཟང་པོས་གནམ་རྒྱལ་གསང་བ་ལྷ་རྩེའི་ཉེ་ཞོལ་དུ་སྦྱར་བའོ།།
ལྷད་མེད་དྲོད་ཀྱིས་བསྐྱངས་པའི་བརྩེ་དུང་གི་མེ་ཏོག། བསླུ་བྲིད་དབང་ཤེད་བཙན་པོས་སད་སེར་གྱིས་བཅོམ་ཐལ།།
སྟོན་པའི་འཁོར་རྣམ་བཞིའི་ཡ་གྱལ་དགེ་སློང་མ་སྒྲུབ་ཏུ་ཡོད་མེད་ཀྱི་བཞེད་ཚུལ་རྣམ་གཉིས་འགལ་མེད་དུ་བསྒྲུབས་ཐུབ་དབང་དགྱེས་པའི་གཏམ་ཞེས་བྱ་བ་བཞུགས་སོ། །
མངོན་མཐོ་དང་ངེས་ཀྱི་ཕན་བདེ་མ་ལུས་པའི་ལམ་བཟང་སྟོན་པ་མཉམ་མེད་ཤཱཀྱའི་རྒྱལ་པོ་ལ་སྒོ་གསུམ་གུས་པས་ཕྱག་འཚལ་ལོ།
དེ་ཡང་བདག་ཅག་སྟོན་པ་རྣམ་འདྲེན་ཟས་གཙང་སྲས་པོ་དེ་ཉིད་ཀྱིས་བདེན་བཞིའི་ཆོས་སྐོར་ཡང་སྙིང་ངེས་པར་འབྱུང་བའི་ཚུལ་ཁྲིམས་ལས། སྐབས་སུ་བབ་པ་དགེ་སློང་མའི་བསླབ་པའི་སྐོར་ཅུང་ཞིག་གླེང་བ་ལ། སྔར་དགེ་སློང་མའི་སྡོམ་རྒྱུན་ཇི་ལྟར་བྱུང་བའི་ཚུལ། དེང་སང་སྒྲུབ་ཏུ་རུང་བའི་ལས་ཡོད་མེད་ཀྱི་དོགས་གཅོད། མཐར་ཐུག་གྲུབ་དོན་བསྡུ་བ་དང་གསུམ་ལས། དང་པོ་ལ་བཞི་སྟེ། རྒྱ་གར་འཕགས་པའི་ཡུལ་དང་། སིངྒ་ལའི་ཡུལ། མ་ཧཱ་ཙི་ནའི་ཡུལ། གངས་ཅན་བོད་ཀྱི་ཡུལ་དུ་དགེ་སློབ་མ་ཇི་ལྟར་བྱུང་བའི་ཚུལ་ལོ། །
འགན་འཛིན་ལྷན་ཚོགས་ཀྱི་ཚོགས་མིའི་ཁོངས་སུ་མཚན་གནས་རྗེས་འབྲེལ་མི་རྗེ་འཕྲོད་བསྟེན་བཀའ་བློན་མཆོག་ཚོགས་གཙོ་དང་། མཚན་གནས་རྗེས་འབྲེལ་འཕྲོད་བསྟེན་དྲུང་ཆེ་ཚོགས་གཞོན། བོད་མིའི་སྒྲིག་འཛུགས་ཀྱི་ཆོས་ནང་ཤེས་གསུམ་གྱི་དྲུང་ཆེ་རྣམ་པ་མཚན་གནས་རྗེས་འབྲེལ་གྱི་ཚོགས་མི། སྨན་རྩིས་ཁང་གི་འགན་འཛིན་རྒྱུན་ཞུགས་འགན་འཛིན། མཚན་གནས་རྗེས་འབྲེལ་བདེ་ལེགས་སྨན་ཁང་གི་འགན་འཛིན། མཚན་གནས་རྗེས་འབྲེལ་བོད་ཀྱི་དཔེ་མཛོད་ཁང་གི་འགན་འཛིན། སྨན་རྩིས་ཁང་གི་སྨན་པ་གཙོ་བོ་བཅས་འགན་འཛིན་ལྷན་ཚོགས་སུ་ཚོགས་མི་གྲངས་དགུ་ཡོད།
བོད་ཀྱི་སྨན་རྩིས་ཁང་གི་འགན་འཛིན་དགའ་ལྡན་ཕོ་བྲང་ངམ་བཀའ་ཤག་གང་རུང་ནས་ཐད་བསྐོས་གནང་བའམ་ཡང་ན། སྨན་རྩིས་ཁང་གིས་འོས་བསྡུའི་ལམ་ནས་འདེམས་སྒྲུག་བྱེད་ཀྱི་ཡོད།
གསུམ་དུ། སྒྲུང་ནང་མི་སྣ་དགོས་ངེས་འཆར་འགོད་བྱེད་དགོས་པ་ལས་གཅིག་ཀྱང་འཐོལ་མི་རུང་། དེའང་རབ་ལ་མི་སྣ་གཅིག་ཆད་ན་སྒྲུང་ཧྲིལ་བོ་འགྲུབ་མི་ཐུབ་པ་བཟོ་དགོས་འདུག
བཀྲས་ཟུར་ཚང་གི་གསང་བའི་གཏམ་རྒྱུད། བོད་ཀྱི་རྩོམ་རིག་ལོ་རྒྱུས་ནང་ཆེས་སྐད་གྲགས་ལྡན་པའི་སྒྲུང་གཏམ་སློབ་དེབ་ཞིག
རེབ་གོང་དང་འབྲེལ་བའི་དེང་གི་ཡིག་ཆ་སོ་སོར། རེབ་གོང་ལ་རེ་སྐོང་ཞེས་པའི་ཁུངས་མེད་བབ་བཅོལ་གྱི་བྲི་ལུགས་ཤིག་གློ་བུར་དུ་ཐོན་ཞིང་དེའི་རྒྱུ་མཚན་ལ་འགྲོ་ཀུན་རེ་བ་སྐོང་བའི་གནས་དང་། གཞན་ས་གནས་ཀྱི་ཁྱད་ཆོས་དང་བྱེད་ནུས་ལ་སྙན་ཆ་ཙམ་གྱིས་ཟུར་བརྒྱན་པའི་རྒྱ་ཡིག་གི་བཤད་སྟངས་ལ་རྒྱབ་བཅོལ་ནས།
ཐོག་མར་ལས་ཁུངས་ཆུང་ཆུང་ཞིག་ནས་འགོ་བཙུགས་ཏེ། ད་ཆ་ང་ཚོས་ལས་གཞི་བཀོལ་སྤྱོད་བྱེད་མཁན་གྱི་ལས་ཁུངས་སྣ་ཚོགས་སུ་རྒྱ་སྐྱེད་བཏང་བ་དང་དུས་ཡུན་ཧྲིལ་པོ་སྲི་ཞུ་སྒྲུབ་མཁན་གྱི་ལས་བྱེད་བཞི་བཅུ་ཐམ་པ་ཡོད།
འབྲེལ་ཡོད་མི་སྣ་དང་རོགས་སྐྱོར་ཚོགས་པ་ཁག་གིས་མཁྱེན་རྟོགས་སླད་དྲ་རྒྱ་འདིས་ང་ཚོའི་ལས་གཞི་ཆེ་ཁག་རྣམས་འགྲེལ་བརྗོད་བྱེད་ཅིང་། ལས་གཞི་འདི་དག་ལ་བརྟེན་ནས་འཛམ་གླིང་ཡུལ་གྲུ་ཁག་ཏུ་བློ་སྟོབས་འཕེལ་བར་ང་ཚོས་རེ་བ་བཅངས་ཡོད།
བོད་མིའི་གཞིས་ཆགས་ལས་ཁུངས་འདི་བཞིན་རྡ་རམ་ས་ལའི་བོད་མི་མང་ལ་སྲི་ཞུ་སྒྲུབ་རྒྱུའི་ལས་ཁུངས་ཀྱི་རྩ་འཛིན་སྒྲིག་ཁྲིམས་ཀྱི་ལམ་སྟོན་གཞིར་བཟུང་མཐའ་ཅིག་ཏུ་བདེན་པ་དང་། འཚེ་མེད་ཞི་བདེ། བཅོས་མིན་གྱི་མང་གཙོའི་འཛིན་སྐྱོང་ལ་རྨང་གཞི་བྱས་བཞིན་མཆིས།
ང་ཚོའི་དམིགས་ཡུལ་དང་དེའི་རྗེས་ཀྱི་བྱེད་སྒོ་ཁག་ཡར་རྒྱས་གཏོང་ཕྱོགས་ཐད་དགོས་མཁོ་ཆེ་རིམ་ལ་གཞི་བཞག་ནས་སྤེལ་རྒྱུ་དང་། ལས་ཁུངས་འདིའི་ལས་གཞི་རྣམས་འཚེ་མེད་ཞི་བདེ་དང་། ཁོར་ཡུག་སྲུང་སྐྱོབ། ཉམ་ཐག་གི་དཀའ་ངལ་སེལ་རྒྱུ། ཡུན་གནས་ཐུབ་པ་དང་ལམ་སྟོན་རྩ་འཛིན་གཞིར་བཟུང་ལག་བསྟར་བྱ་རྒྱུ་ཡིན།
དོན་དངོས་ཐོག་ནས་འདུ་ཚོགས་འདིར་གླེང་བྱའི་ཁྱབ་ཁོངས་ཀྱང་རྒྱ་ཇེ་ཆེ་སྟེ་འདིའི་ཁོངས་སུ་ཕལ་ཆེར་ལྟ་བ་མ་འདུས་པ་མེད་ལ། ཚོགས་ཞུགས་གཟིགས་མཁན་ཡང་ཁེ་ལས་ཀྱིདང་། ཚན་རིག་པ། གསར་གཏོད་པ། དགེ་ལས་པ་སོགས་ཏེ་གཏམ་བཤད་པ་དག་དང་ཨ་མཉམ་ཆ་མཉམ་ལྟ་བུ་ཡོད། ཁུ་ལིན་ཐོན། པེལ་ཀེ་ཚི། ཨིན་ཇིའི་སྲོག་ཆགས་རིག་པ་བ་ཇན་གྷོ་ཌོལ ཨ་རིའི་བཟོ་སྐྲུན་འཆར་འགོད་མཁན་པོ ། གཞས་པ་ཕོལ་སེ་མོན ། ཝིར་རྗིན་ཚོང་རྟགས་གསར་འཛུགས་མཁན་རི་ཆར་ཌི་བྷི་རན་སོན སོགས་དེ་སྔོན་གདན་ཞུའི་སྐུ་མགྲོན་དུ་ཕེབས་མྱོང་།
ཡི་གཏམ་བཤད་དམ་འཆད་ཁྲིད་ཆེད་ལས་ཡིན་པ། གཏམ་ཉོག་མེད་པ། ལྟ་བ་གསལ་པ། རྣམ་གྲངས་མང་བ། ལྟ་དགོངས་གསར་པ་བཅས་ཡིན་པའི་མི་ཚད། གཏམ་བཤད་རེའི་དུས་ཚོད་ཀྱང་སྤྱིར་བཏང་བྱས་ན་སྐར་མ18ལས་མི་མང་ངོ་། ། སྐབས་རེར་ཁྱེད་ཀྱིས་གོ་དཀའ་བ་འབྱུང་ནའང་། བསམ་བློའི་བརྗེ་རེས་དང་གཙུབ་བརྡར་ལས་ངེས་པར་སྲིད་པ་ནི། སྟེ། བསམ་བློའི་མཐུ་ཡིས་འཇིག་རྟེན་བསྒྱུར་ཅེས་པ་དེའོ། །
ནི1984ལོར གྱིས་གསར་དུ་བཙུགས། 1990ལོ་ནས་བཟུང་ཨ་རིའི་ཁ་ལེ་ཧྥོར་ཉི་ཡའི་གྲོང་ཁྱེར་མོན་ཐི་རེར་ལོ་རེར་ཐེངས་རེ་བསྡུས་ཤིང་། དེང་སང་འཛམ་གླིང་གི་གྲོང་ཁྱེར་གཞན་ནས་ཀྱང་ལོ་ཕྱེད་ལ་ཐེངས་རེ་སྤེལ་བཞིན་ཡོད། ཁོ་ཅག་གིས་འཛམ་བུའི་གླིང་གི་བསམ་བློའི་དེད་དཔོན་དང་ཕྱག་ལེན་ལ་མཁས་པ་དག་གདན་དྲངས་ཏེ་ཁོང་ཅག་གི་བྱ་གཞག་སྐོར་གསུང་དུ་འཇུག་གི་ཡོད། “”སྟེ“ལག་རྩལ”“རྩེད་འཇོ”“ཇུས་འགོད”དེ་ཐ་སྙད་གསུམ་གྱི་མིང་མགོས་གྲུབ་ཅིང་། རྒྱ་ཆེ་བའི་ཁྱབ་ཁོངས་འདི་གསུམ་གྱིས་འུ་ཅག་གི་མ་འོངས་པ་བསྐྲུན་ཅིང་སྐྲུན་བཞིན་ཡོད།
ངེས་པ་དོན་གྱི་དགེ་བའི་བཤེས་གཉེན་ཆེན་པོ་བསམ་འགྲུབ་རྒྱ་མཚོ་མཆོག་ནི། རབ་ཚེས་ཆུ་ཕག་ལོ་སྟེ་སྤྱི་ལོ་ཆིག་སྟོང་དགུ་བརྒྱ་ཉེར་གསུམ་ལོར་མདོ་སྨད་ཐེ་བོའི་དཔལ་ཤེས་སྟེང་ཀའི་སར་ཉེ་བའི་གཡི་བ་ཞེས་པའི་ལུང་བར་ཡབ་རྟ་མགྲིན་སྐྱབས་དང་ཡུམ་འབྲུག་མོ་སྐྱིད་གཉིས་ཀྱི་སྲས་སུ་སྐུ་བལྟམས།
ཐུན་བཞི་པར་ཤར་དུ་བྱ་རོག་སྐད་སྒྲོགས་ན་འཇིགས་པ་ཆེ་བའི་རྟགས་སོ། ། ཤར་ལྷོར་སྐད་སྒྲོགས་ན་རྙེད་པ་ཆེ་བའི་རྟགས་སོ། ། ལྷོ་རུ་སྐད་སྒྲོགས་ན་འགྲོན་པོ་འོང་བར་འགྱུར་རོ། ། ལྷོ་ནུབ་ཏུ་སྐད་སྒྲོགས་ན་ཞག་བདུན་དུ་རླུང་པོ་འབྱུང་བར་འགྱུར་རོ། ། ནུབ་ཏུ་སྐད་སྒྲོགས་ན་རླུང་པིའ་ཆར་པ་འོང་བར་འགྱུར་རོ། ། ནུབ་བྱང་གི་མཚམས་སུ་སྐད་སྐད་སྒྲོགས་ན་ནོར་གཏོར་བ་རྙེད་པར་འགྱུར་རོ། ། བྱང་དུ་བྱ་རོག་སྐད་སྒྲོགས་ན་རྒྱལ་པོ་འོང་བར་འགྱུར་རོ། ། བྱང་ཤར་དུ་སྐད་སྒྲོགས་ན་གོ་ས་རྙེད་པར་འགྱུར་རོ། ། ཚངས་པའི་གནས་སུ་བྱ་རོག་སྐད་སྒྲོགས་ན་ལྟོགས་པའི་རྟགས་སོ། ། ཐུན་ཕྱེད་དང་བཞིའི་འཁོར་ལོ་རྫོགས་སོ། །
ཉི་མ་ནུབ་པའི་ཚེ་ཤར་དུ་བྱ་རོག་སྐད་སྒྲོགས་ན་ལམ་དུ་དགྲ་འོང་བར་འགྱུར་རོ། ། ཤར་ལྷོར་སྒྲ་སྒྲོགས་ན་གཏེར་འོང་བར་འགྱུར་རོ། ། ལྷོ་རུ་སྒྲ་སྒྲོགས་ན་ནད་ཀྱིས་འཆི་བར་འགྱུར་རོ། ། ལྷོ་ནུབ་མཚམས་སུ་སྒྲ་སྒྲོགས་ན་སེམས་ཀྱི་འདོད་པ་འགྲུབ་པར་འགྱུར་རོ། ། ནུབ་ཏུ་བྱ་རོག་སྐད་སྒྲོགས་ན་ཉེ་བའ་འོང་བར་འགྱུར་རོ། ། ནུབ་བྱང་མཚམས་སུ་སྐད་སྒྲོགས་ན་ནོར་རྙེད་པའི་རྟགས་སོ། ། བྱང་དུ་སྐད་སྒྲོགས་ན་རྒྱལ་པ་ལ་བཀུར་སྟི་འོང་པར་འགྱུར་རོ། ། ཚངས་པའི་གནས་སུ་སྐད་སྒྲོགས་བསམ་པའི་རྙེད་པ་འཐོབ་པར་འགྱུར་རོ། ། ཐུན་བཞི་པའི་འཁོར་ལོ་རྫོགས་སོ།
རྒྱ་གར་སྐད་དུ། ཀཱ་ཀ་ཛ་རི་ཏི། བོད་སྐད་དུ། བྱ་རོག་གི་སྐད་བརྟག་པར་བྱ་བ་འདི་ལྟ་སྟེ། བྲམ་ཟེ་དང་། རྒྱལ་རིགས་དང་། རྗེ་རིགས་དང་། དམངས་རིགས་ཞེས་སོ། ། དེ་ལ་ཞོ་ལ་བརྩི་བ་བྲམ་ཟེའོ། ། མིག་དམར་བ་རྒྱལ་རིགས་སོ། ། གཤོག་པ་སྦུག་པ་རྗེ་རིགས་སོ། ། ཉའི་གཟུགས་ལྟ་བུ་དམངས་རིགས་སོ། ། མི་གཙང་བ་ཟ་བ་དང་། ། ཤ་འདོད་པ་ཡང་དེ་བཞིན་ནོ། ། འདི་དག་གི་སྐད་ཀྱི་རྣམ་འགྱུར་ནི། ། ཁྱིམ་བདག་གིས་ཅིག་ཅར་བདེན་པར་འགྱུར་བ་ནི་བརྗོད་པར་བྱ་སྟེ། །
ཐུན་གཉིས་པར་ཤར་དུ་བྱ་རོག་སྐད་སྒྲོགས་ན་རང་གི་ཉེ་བ་འོང་བར་འགྱུར་རོ། ལྷོ་རུ་བྱ་རོག་སྐད་སྒྲོགས་ན་མེ་ཏོག་དང་གོ་ས་ཐོབ་པར་འགྱུར་རོ། ། ལྷོ་ནུབ་ཏུ་བྱ་རོག་སྐད་སྒྲོགས་ན་རྒྱུད་པ་འཕེལ་བར་འགྱུར་རོ། ། ནུབ་ཏུ་སྐད་སྒྲོགས་ན་ཐག་རིང་དུ་འགྲོ་བར་འགྱུར་རོ། ། ནུབ་བྱང་གི་མཚམས་སུ་སྐད་སྒྲོགས་ན་རྒྱལ་པོ་གཞན་དུ་འགྱུར་བའི་རྟགས། ། བྱང་དུ་སྐད་སྒྲོགས་ན་འཕྲིན་ལས་ལེགས་པར་ཐོབ་པར་འགྱུར་རོ། །བྱང་ཤར་དུ་སྐད་སྒྲོགས་ན་འཁྲུག་པ་འོང་པར་འགྱུར་རོ། ཚངས་པའི་གནས་སུ་སྐད་སྒྲོགས་ན་འདོད་པའི་འཇུག་པ་རྙེད་པར་འགྱུར་རོ། ། ཐུན་གཉིས་པའི་འཁོར་རྫོགས་ལོ་སོ། །
ཐུན་གསུམ་པར་ཤར་དུ་བྱ་རོག་སྐད་སྒྲོགས་ན་ནོར་རྙེད་པར་འགྱུར་རོ། ། ཤར་ལྷོར་བྱ་རོག་སྐད་སྒྲོགས་ན་འཐབ་མོ་འོང་བར་འགྱུར་རོ། ། ལྷོ་རུ་སྐད་སྒྲོགས་ན་རླུང་པོ་འོང་བར་འགྱུར་རོ། ། ལྷོ་ནུབ་ཏུ་སྐད་སྒྲོགས་ན་དགྲ་འོང་བར་འགྱུར་རོ། ། ནུབ་ཏུ་སྐད་སྒྲོགས་ན་བུད་མེད་འོང་བར་འགྱུར་རོ། ། ནུབ་བྱང་ཕྱོགས་སུ་སྐད་སྒྲོགས་ན་ཉེ་བ་འོང་བར་འགྱུར་རོ། ། བྱང་ཕྱོགས་སུ་སྐད་སྒྲོགས་ན་གྲོགས་བཟང་པོ་འོང་བར་འགྱུར་རོ། ། བྱང་ཤར་དུ་སྐད་སྒྲོགས་ན་མེས་འཚིག་པར་འགྱུར་རོ། ། ཚངས་པའི་གནས་སུ་སྐད་སྒྲོགས་ན་རྒྱལ་པོས་ཐུགས་ལ་བཏགས་འི་རྙེད་པ་ཐོབ་པར་འགྱུར་རོ། ། ཐུན་གསུམ་པའི་འཁོར་ལོ་རྫོགས་སོ།།
ཤིང་གི་ཤར་གྱི་ཕྱོགས་ཀྱི་ཡལ་ཀ་ལ་ཚང་བྱེད་པར་གྱུར་ན། ། དེའི་ཚེ་ལ་བཟང་བ་དང་ཆར་འོང་བར་འགྱུར་རོ། ། ལྷོ་ཕྱོགས་ཀྱི་ཡལ་ག་ལ་ཚང་བྱེ་དཔར་འགྱུར་ན་དེའི་ཚེ་འབྲུ་ངན་པར་འགྱུར་རོ། ། ཤིང་གི་དབུས་ཀྱི་ཡལ་ག་ལ་ཚང་བྱེད་ན་དེའི་ཚེ་འཇིགས་པ་ཆེན་པོ་འོང་བར་འགྱུར་རོ། ། འོག་ཏུ་ཚང་བཅའ་ན་ཕ་རོལ་གྱི་དམག་ལས་འཇིགས་པར་འགྱུར་རོ། ། རྩིག་པའམ་སའམ་ཆུ་ལ་ཚང་བྱེད་ན་རྒྱལ་པོ་འཚེ་བར་འགྱུར་རོ། །
ཀ་ཀ་ཞེས་བྱ་རོག་སྐད་སྒྲོགས་ན་ནོར་རྙེད་པར་འགྱུར་རོ། ། ང་ང་ཞེས་བྱ་རོག་སྐད་སྒྲོགས་ན་སྡུག་བསྔལ་འབྱུང་བར་འགྱུར་རོ། ། ཏ་ཏ་ཞེས་སྐད་སྒྲོགས་ན་གོས་རྙེད་པར་འགྱུར་རོ། ། གྷ་གྷ་ཞེས་སྒྲ་སྒྲོགས་ན་དོན་འགྲུབ་པར་འགྱུར་རོ། ། གྷ་ག་ཞེས་བྱ་རོག་སྐད་སྒྲོགས་ན་ནོར་འོང་བར་འགྱུར་རོ། ། འཇིགས་པའ་ིརྟགས་མཐོང་ན་བྱ་རོག་ལ་གཏོར་མ་དབུལ་བར་བྱའོ། ། སྦལ་བའི་ཤ་ལ་བྱ་རོག་དགའ་བར་བྱེད་པས། ། དེས་གཏོར་མ་ཕུལ་ན་བར་ཆད་མེ་པར་འགྱུར་རོ།། ཨོཾ་མི་རི་མི་རི་བཛྲ་ཏུ་ད་ཊ་གི་ལི་གྲི་ཧཱ་གི་སྲཱཧཱུ། ། འདི་ལྟ་བུའི་བྱ་རོག་གི་སྤྱོད་པ་རྫོགས་སོ། །